Calyptranthes thomasiana

Ti Calyptranthes thomasiana (Thomas' lidflower) ket ti karkarna a sebbangan ti mula iti pamilia ti Myrtaceae. Daytoy ket mabirukan kadagiti tallo nga isla ti Karibe. Adda dagiti basbassit ngem 250 nga indibidual iti nabati a nabingbingay kadagiti isla ti Vieques iti Puerto Rico, St. John iti Is-isla Birhen ti Estados Unidos, ken  Virgin Gorda iti Is-isla Birhen ti Britaniko. Daytoy ket naungawen manipud iti kaatapan manipud iti Saint Thomas, Is-isla Birhen ti Estados Unidos, nga immuna a naipalawag idi 1855, ken agtubo laengen itan iti panangimuyong.Clubbe, C., et al. 2003.  Calyptranthes thomasiana. 2006 IUCN Red List of Threatened Species.    Naala idi 25 Enero 2011.

Ti mula ket kameng ti flora ti montane ti isla. Daytoy ket mabirukan iti maysa a pantok ti bantay iti tunggal maysa kadagiti tallo nga isla: ti Monte Pirata iti Vieques, Bantay Bordeaux iti St. John, ken Pantok Gorda iti Virgin Gorda.Silander, S. Recovery Plan for Calyptranthes thomasiana. USFWS. Septiembre 30, 1997. Ti masna a habitatna ket dagiti namaga aginggana iti nadam-eg a bakir.

Daytoy ket maysa a kankanayon a berde a bassit a mula wenno bassit a kayo a mabalin a makaabot iti 10 a metro iti katayag. Ti naurnos iti agsumbangir a bulong ket immitlog iti sukog iti 2 aginggana iti 4 a sentimetro iti kaatiddog, nasileng a berde ken glandular. Dagiti sabong ket addaan kadagiti uppat nga agsukog iti kutsara a petalo.
Ti mula ket mabalin a masna a karkarna, ti pannakaawan iti habitatna ket nakaited daytoy ket pannakabassitna. Ti populasion iti Vieques ket mabirukan iti daga a dati a tagikua babaen ti Marina ti Estados Unidos ken parte itan ti Vieques National Wildlife Refuge.Vieques NWR Fact Sheet , USFWS. Last accessed January 2011. Daytoy ket mabirukan iti kangatuan a parte ti isla, 300 a metro, kadagiti orkidia ken dagiti bromeliad. Adda laeng dagiti 10 aginggana dagiti 12 nga indibidual nga ammo manipud iti daytoy a lugar, ken uray no ti pangta iti pannakadadael manipud iti aktibidad ti Marina ket awanen ita nga aldaw, ti mula ket maisagmak iti pannakaungaw manipud iti maysa a nakaro a pasamak, kas ti tropikal nga alipugpog.

Mabirukan pay daytoy iti St. John iti kangatuan a pantok ti bantay iti kangato iti agarup a 380 a metro. Adda dagiti agarup a 100 nga indibidual iti daytoy a lugar, a mabirukan kadagiti kaunegan ti pagbeddengan ti Nailian a Parke ti Is-isla Birhen. Makasanguda kadagiti pangta manipud iti aktibidad kadagiti asideg a kalsada ken manipud kadagiti atap a baboy, dagiti asno, ken dagiti atap a kalding. Ti nakaro a panagpukpukan iti kayo ket nadakamat a kas ti kangrunaan a rason iti pannakainayon ti mula iti listaan iti naisagmak a sebbangan iti Estados Unidos.USFWS. Determination of endangered status for Myrcia paganii and Calyptranthes thomasiana. Federal Register Pebrero 18, 1994.

 Dagiti nagibasaran 

thomasiana
Kategoria:Flora ti Puerto Rico
Kategoria:Flora ti Is-isla Birhen ti Estados Unidos
Kategoria:Flora ti Is-isla Birhen ti Britaniko